|  |  |  |
| --- | --- | --- |
| Мінскі раённывыканаўчы камітэтУпраўленне па адукацыіМінскага раённагавыканаўчага камітэта Загад  22.04.2022 № 256  г.Мінск |  | Минский районный исполнительный комитет Управление по образованиюМинского районного исполнительного комитета  ПРИКАЗ  г.Минск |

Аб правядзенні раённага этапу

рэспубліканскай выставы-конкурсу

дзіцячай і маладзёжнай творчасці

«Я родным краем ганаруся»

Згодна з загадам Галоўнага ўпраўлення па адукацыі ад 18.04.2022 № 202 з мэтай фарміравання грамадзянскасці, патрыятызму, нацыянальнай самасвядомасці ў дзяцей і моладзі

ЗАГАДВАЮ:

1. Арганізаваць і правесці раённы этап рэспубліканскай выставы-конкурсу дзіцячай і маладзёжнай творчасці «Я родным краем ганаруся» (далей – выстава-конкурс), прысвечанай Году гістарычнай памяці, з 25 красавіка па 03 чэрвеня 2022 года;

2. Зацвердзіць:

2.1. парадак правядзення раённага этапу рэспубліканскай выставы-конкурсу;

2.2. састаў арганізацыйнага камітэта раённага этапу рэспубліканскай выставы-конкурсу (далей – аргкамітэт).

3. Дэрэктарам устаноў адукацыі:

3.1. забяспечыць неабходныя ўмовы для рэзультатыўнага ўдзелу ў выставке-конкурсе;

3.2. ажыццявіць да 03 чэрвеня 2022 года дастаўку конкурсных работ у Цэнтр творчасці дзяцей і моладзі Мінскага раёна (аг. Сеніца, вул. Слуцкая шаша, 37), заяўкі накіраваць на электронны адрас: zasl-cdt@minsk.edy.bu (з паметкай «Я родным краем ганаруся»).

Намеснік начальніка ўпраўлення Н.А.Міхадзюк

Ковель5167884

ЗАЦВЕРДЖАНА

Начальнік упраўлення па адукацыі

Мінскага райвыканкама

загад ад №

Састаў арганізацыйнага камітэта раённага этапу

рэспубліканскай выставы-конкурсу

дзіцячай і маладзёжнай творчасці «Я родным краем ганаруся»

Шаўковіч І.А. начальнік аддзела сацыяльнай і выхаваўчай работы ўпраўлення па адукацыі Мінскага райвыканкама

Русаковіч Ю.У. метадыст Дзяржаўнай установы адукацыі «Вучэбна-метадычнага кабінета Мінскага раёна»

Масіелева Т.С.. метадыст Дзяржаўнай установы адукацыі «Вучэбна-метадычнага кабінета Мінскага раёна»

Ковель В.А. дэрэктар дзяржаўнай установы дадатковай адукацыі «Цэнтр творчасці дзяцей і моладзі Мінскага раёна»

Лабко І.С. начальнік адзела дэкаратыўна-прыкладной творчасці дзяржаўнай установы дадатковай адукацыі «Цэнтр творчасці дзяцей і моладзі Мінскага раёна»

ЗАЦВЕРДЖАНА

Начальнік упраўлення па адукацыі

Мінскага райвыканкама

загад ад №

ПАРАДАК ПРАВЯДЗЕННЯ

раённага этапу рэспубліканскай выставы-конкурсу

дзіцячай і маладзёжнай творчасці «Я родным краем ганаруся»

I. Агульныя палажэнні

1.1 Дадзеныя ўмовы вызначаюць парадак арганізацыі і правядзення раённага этапу рэспубліканскай выставы-конкурсу дзіцячай творчасці дзіцячай і маладзёжнай творчасці «Я родным краем ганаруся».

1.2. Раённы этап рэспубліканскай выставы-конкурсу дзіцячай творчасці і маладзёжнай творчасці «Я родным краем ганаруся» (далей – выстава-конкурс), прысвечанай Году гістарычнай памяці, праводзіцца з мэтай фарміравання грамадзянскасці, патрыятызму, нацыянальнай самасвядомасці ў дзяцей і моладзі.

1.3. Гісторыя - своеасаблівы пантэон нацыянальнайідэнтычнасці. Гістарычная памяць узнаўляе бесперапыннасць і пераемнасць сацыяльнага быцця. Год гістарычнай памяці заклікае задумацца над пытаннямі захавання і перадачы будучым пакаленням перажытага досведу, назапашаных каштоўнасцей, мадэлей паводзін, элементаў нацыянальна-культурнай спадчыны.

Прыярытэтам сацыяльна-гістарычнага і культурнага развіцця Рэспублікі Беларусь з'яўляецца захаванне нацыянальнай самабытнасці і ўнікальных рыс беларускай культуры. Ажыцяўленне гэтай задачы немагчыма без паўнацэннага ўсведамлення, асэнцавання і прыняцця гістарычнага мінулага сваёй краіны, веды і ўяўленні аб якім закладаюцца ў кожнага жыхара Беларусі і прктычнага з самага дзяцінства.

1.4. Асноўныя задачы выставы-конкурсу:

актывізацыя работы па духоўным, грамадзянска-патрыятычным і мастацка-эстэтычным выхаванні дзяцей і моладзі;

удасканаленне сістэмы выхаваўчай работы ва ўстановах адукацыі на аснове фарміравання каштоўнасных адносін да гісторыка-культурнай спадчыны беларускага народа, сацыяльнай адказнасці;

стварэнне аптымальных умоў для творчага развіцця і рэалізацыі творчага патэнцыялу дзяцей і моладзі;

выяўленне і распаўсюджванне перадавога педагагічнага і творчага вопыту, эфектыўных і інавацыйных тэхналогій работы, дасягненняў творчых калектываў.

1.5. Арганізатарам раённага этапу выставы-конкурсу з’яўляюцца ўпраўленне па адукацыі Мінскага райвыканкама. Арганізацыйна-метадычнае суправаджэнне, кансультаванне ўдзельнікаў пры падрыхтоўцы да выставы-конкурсу ажыцяўляе Цэнтр творчасці дзяцей і моладзі Мінскага раёна.

2. Умовы правядзення выставы-конкурсу

2.1. У выставе-конкурсе прымаюць удзел навучэнцы ўстаноў агульнай сярэдняй адукацыі, дадатковай адукацыі дзяцей і моладзі. Узрост удзельнікаў выставы-конкурсу: ад 6 да 16 гадоў.

Выстава-конкурс праводзіцца па наступных намінацыях:

«Выяўленчае мастацтва»;

«Дэкаратыўна-прыкладныя творчасць»;

«Літаратурная творчасць (вершы)»;

«Анімацыйны фільм»;

«Мастацкая фатаграфія».

2.2. На выставу-конкурс прымаюцца індывідуальныя і калектыўныя работы наступнай тэматыкі:

«Гістарычная спадчына: ад мінулага да сучаснасці»; «Нацыянальныя здабыткі: творчасць, навука і спорт»;

«Беларусы: пераемнасць, каштоўнасць, адзінства».

2.3. Раённы этап выставы-конкурсу праводзіцца з 25 красавіка па 03 чэрвеня 2022 года.

Прыём заявак (дадатак) і рэгістрацыя работ - з 30 мая па 03 чэрвеня 2022 года; да 06 чэрвеня 2022 года - ацэнка работ.

Для ўдзелу ў раёным этапе выставы-конкурса неабходна ў адпаведны тэрмін даставіць работы у Цэнтр творчасці дзяцей і моладзі Мінскага раёна (аг. Сеніца, вул. Слуцкая шаша, 37).

Для ўдзелу ў намінацыі «Анімацыйны фільм» творчыя работы і заяўкі загружаюцца ў воблака, Спасылка накіроўваецца на электронны адрас: zasl-cdt@minsk.edy.bu (з паметкай «Я родным краем ганаруся»).

2.4. На кожным экспанаце неабходна замацаваць этыкетку памерам 5х10 см з наступнымі звесткамі:

назва работы;

прозвішча, імя, узрост аўтара (у калектыўных работах указваюцца ўсе аўтары);

назва аб’яднання па інтарэсах;

прозвішча, імя, імя па бацьку педагога (без скарачэння);

назва ўстановы адукацыі.

Этыкетка падпісваецца на беларускай мове і замацоўваецца   
на адваротным баку работы ў правым ніжнім вугле.

2.5. Выяўленчыя работы (серыі работ) могут быць выкананы ў розных відах (жывапіс, графіка, змешаная тэхніка, калаж) выяўленчага мастацтва, любымі матэрыяламі; фармату – А3-А2, неаформленыя.

2.6. Дэкаратыўна-прыкладныя работымогут быць выкананы ў традыцыйных відах і тэхніках народнага дэкаратыўна-прыкладнога мастацтва (ткацтва, вышыўка, габелен, карункапляценне, вязанне, лямцаванне, кераміка, роспіс па дрэве, тканіне і шкле, выцінанка, папяровая пластыка, саломапластыка, апрацоўка скуры, дрэва, бяросты і інш.).

2.7. Работы ў намінацыі «Літаратурная творчасць (вершы)» выконваецца на беларускай ці рускай мовеі павінны быць прадстаўлены ў раздрукаваным і электронным варыянтах ў камп’ютарным наборы адпаведна са стандартнымі патрабаваннямі фарматавання. Аб’ём работы – не больш за дзве старонкі. Творчая работа павінна змяшчаць наступную інфармацыю: прозвішча, імя аўтара(ў), узрост, аб’яднанне па інтарэсах, установа адукацыі; прозвішча, імя, імя па бацьку педагога (цалкам).

2.8. Анімацыйныя фільмы могуць быць выкананы ў графічнай і аб’ёмнай мультыплікацыі (пластылінавая анімацыя, маляваная анімацыя, змешаная тэхніка, лялечная анімацыя, Flashмультыплікацыя). Работа павінна мець тытры, у якіх указваецца назва, аўтар(ы), выкарыстаныя матэрыялы, месца і год выпуску. Не разглядаюцца прэзентацыі, відэа-, слайд-шоу, дыяфільмы, фотафільмы. Працягласць фільма не больш за 5 хвілін.

2.9. Работы у намінацыі «Мастацкая фатаграфія» (фотарэпартаж, серыя работ) прымаюцца неаформленымі. Фармат работ - А4.

3. Арганізацыйны камітэт і журы.

3.1. Для арганізацыі і правядзення выставы-конкурсу фарміруецца арганізацыйны камітэт (далей – аргкамітэт).

Аргкамітэт:

арганізуе кансультацыі для зацікаўленых аб парадку ўдзелу ў выставе-конкурсе;

зацвярджае склад журы;

распаўсюджвае інфармацыю аб правядзенні выставы-конкурсу;

зацвярджае рэзультаты выставы-конкурсу;

аналізуе і абагульняе вынікі выставы-конкурсу.

3.2. Журы выставы-конкурсу:

арганізуе ацэньванне работ удзельнікаў выставы-конкурсу;

падводзіць вынікі выставы-конкурсу;

уносіць у аргкамітэт прапановы па ўдасканаленні арганізацыі, павышэнню метадычнага ўзроўню выставы-конкурсу, ліквідацыі выяўленых недахопаў.

4. Падвядзенне вынікаў выставы-конкурсу.

4.1. Журы выставы-конкурсу вызначае пераможцаў і прызёраў з ліку ўдзельнікаў конкурсу ў кожнай намінацыі. Колькасць пераможцаў у кожнай намінацыі вызначаецца рашэннем журы.

4.2. Журы выставы-конкурсу ацэньвае прадстаўленыя работы   
па наступных крытэрыях:

раскрыццё тэмы работы;

арыгінальнасць ідэі, самабытнасць мастацкага ўвасаблення;

кампазіцыйна-мастацкі ўзровень;

тэхніка, якасць і майстэрства выканання работы;

спалучэнне традыцыйнай творчасці і сучаснай культуры.

4.3. Пераможцы і прызёры вылучаюцца ў трох узроставых катэгорыях: 6-10 гадоў, 11-13 гадоў, 14–16 гадоў.

4.4. Пераможцы выставы-конкурсу ўзнагароджваюцца дыпломамі I, II, III ступеняў упраўлення па адукацыі Мінскага райвыканкама.

4.5.Лепшыя работы навучэнцаў будуць прадстаўлены на абласны этап рэспубліканскай выставы-конкурсу дзіцячай творчасці «Я родным краем ганаруся» у цэнтр выхаваўчай і ідэалагічнай работы дзяржаўнай ўстановы адукацыі «Мінскі абласны інстытут развіцця адукацыі».

Работы пераможцаў і прызёраў рэспубліканскага і обласнога этапаў застаюцца ў выставачным фондзе. Арганізацыйны камітэт выставы-конкурсу пакідае за сабой права дэманстраваць работы на мерапрыемствах некамерцыйнага характару.

4.6. Інфармацыя аб правядзенні выставы-конкурсу размяшчаецца на афіцыйным сайце ўстановы адукацыі Цэнтр творчасці дзяцей і моладзі Мінскага раёна.

Дадатак

Заяўка на ўдзел у раённым этапе рэспубліканскай

выставы-конкурсу дзіцячай і маладзёжнай творчасці

«Я родным краем ганаруся»

|  |  |
| --- | --- |
| Назва ўстановы адукацыі |  |
| Прозвішча, імя ўдзельніка (удзельнікаў) |  |
| Узрост |  |
| Намінацыя |  |
| Назва работы |  |
| Кароткае апісанне работы (матэрыял, памер) |  |
| Аб’яднанне па інтарэсах |  |
| Прозвішча, імя, імя па бацьку педагога (без скарачэння) |  |
| Спасылка (для намінацый «Анімацыйны фільм») |  |